《题王理问宜休亭画卷》
明代·程本立

老来多病懒衣冠，结得间亭日倚阑。岂为好名聊傲世，正缘知止欲辞官。

三更海气云霞赤，六月树声风雨寒。归到闽中旧台观，不须山水画图看。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。